

5
ועדת החוקה חוק ומשפט
29.10.2002

[bookmark: _GoBack]פרוטוקולים/ועדת חוקה/5938
	ירושלים, כ"ה בחשון, תשס"ג
31 באוקטובר, 2002

הכנסת החמש-עשרה									נוסח לא מתוקן
מושב רביעי




פרוטוקול מס' 532
מישיבת ועדת החוקה חוק ומשפט
יום שלישי, כ"ג בחשוון התשס"ג (29 באוקטובר 2002), שעה 11:30



סדר היום:	הקמת ועדת משנה לבחינת קידום החוקה לישראל.



נכחו:

חברי הוועדה:	מיכאל איתן – היו"ר
			קולט אביטל
			טלב אלסאנע
			אליעזר כהן
			ענת מאור
			מרינה סולודקין
			אופיר פינס-פז
יאיר פרץ
			איוב קרא







יועצת משפטית:	סיגל קוגוט	

מנהלת הוועדה:	דורית ואג

קצרנית:		אביגיל זכאי








הקמת ועדת משנה לבחינת קידום החוקה לישראל

היו"ר מיכאל איתן:

	אני פותח את הישיבה.  אני מבקש להביא לאישור את הרכב ועדת המשנה לבחינת קידום החוקה לישראל.  ההצעה שלי כוללת את חבר-הכנסת יוסי כץ כממלא מקום היושב-ראש, זאת בהסכמתה של חברת-הכנסת ענת מאור.

ענת מאור:

	 אנחנו רוצים שני יושבי-ראש.

היו"ר מיכאל איתן:

	זה לא הולך.  אני משבח את חברת-הכנסת ענת מאור על הסכמתה	לעמוד מאחורי יוסי כץ. המינוי הזה ישקף עקרון חשוב והוא שהדבר נעשה בהסכמה רחבה.

בוועדת המשנה יהיה נציג אחד מסיעת מרצ, נציג אחד מסיעת ש"ס.

קולט אביטל:

	 יש נציג אחד לכל סיעה?

היו"ר מיכאל איתן:

	 כך אני חושב.

קולט אביטל:

	 אם כך, אם חבר-הכנסת יוסי כץ מייצג אותנו אין לנו זכות לנציג.

היו"ר מיכאל איתן:

	יש לי קושי כי אחרת זה יתנפח למימדים גדולים.  נבדוק את כל ההרכב ונראה.  ההצעה שלי כוללת נציג אחד מכל המפלגות עד 5 חברים כשמצרפים שני נציגים נוספים של בני מיעוטים – את טלב אלסאנע ואת איוב קרא.

איוב קרא:

	 אני גם נציג הליכוד וגם נציג המיעוטים.

אליעזר כהן:

	 אין לי התנגדות.

היו"ר מיכאל איתן:

	מקובל עלי שאיוב קרא יהיה נציג הליכוד  אבל הבנתי שגם זאב בוים.

אליעזר כהן:

	 בוים אמר לי שהוא הנציג של הליכוד.


היו"ר מיכאל איתן:

	נתת לי שני שמות מהליכוד.  אני לא יכול לתת לליכוד שני נציגים, ולעבודה נציג אחד.  

אליעזר כהן:

	 צריך להיות נציג מכל מפלגה.

היו"ר מיכאל איתן:

	דורית, תקראי בבקשה את השמות.

דורית ואג:

	אליעזר כהן היושב-ראש,  יוסי כץ ממלא מקום היושב-ראש.  חברי הוועדה מהסיעות:   הליכוד – איוב קרא שהוא ממלא-מקום בוועדה, העבודה-מימד – יוסי כץ.

אופיר פינס-פז:

אם אתם מסכימים שממלא-מקום היושב-ראש יהיה ממפלגת העבודה, 	 אנחנו בעצמנו נקבע את זה, יכול להיות שזה יהיה יוסי כץ או מישהו אחר.
	
היו"ר מיכאל איתן:

	 זו זכותכם.

אליעזר כהן:

	 ליוסי כץ יש שני תארים בוועדת החוקה.

דורית ואג:

	העבודה-מימד יקבעו נציג אחד שגם יהיה ממלא-מקום היושב-ראש.  מי נציג ש"ס?

יאיר פרץ:

	 יאיר פרץ.

דורית ואג:

	אבל יאיר פרץ איננו חבר בוועדת החוקה.

עו"ד סיגל קוגוט:

	צריך רק חבר קבוע בוועדה.

דורית ואג:

על-פי החלטת ועדת הכנסת יש לש"ס שני מקומות של חברים קבועים, ושני מקומות לממלאי מקום שרק אחד מהם מאויש.  לחבר-הכנסת פרץ יש מקום אבל הוא צריך להסדיר זאת דרך ועדת הכנסת.

	משינוי – יוסף לפיד.

היו"ר מיכאל איתן:

	הוא מועמד גם לממלא-מקום.

דורית ואג:

	ממרצ – אמנון רובינשטיין הוא חבר הוועדה אבל הוא יעזוב, ענת מאור היא ממלאת מקום.

היו"ר מיכאל איתן:

	תהיה ענת מאור.

דורית ואג:

	מהמפד"ל- שאול יהלום.

היו"ר מיכאל איתן:

	תרשמי אותו.

דורית ואג:

	ממפלגת המרכז – נחמה רונן.  מיהדות התורה – אברהם רביץ.  מישראל בעלייה – מרינה סולודקין.

	אלה 11 סיעות שיש להן ייצוג בוועדת החוקה.
	
היו"ר מיכאל איתן:

	ההצעה שלי להרכב הוועדה היא:  אליעזר כהן יושב-ראש, ממלא-מקום היושב-ראש יהיה מסיעת העבודה, איוב קרא מהליכוד, יאיר פרץ מש"ס, ענת מאור ממרצ, שאול יהלום מהמפד"ל, טומי לפיד משינוי, מרינה סולודקין מישראל בעלייה, אברהם רביץ מיהדות התורה, ועוד נציג אחד של סיעות ערביות כך שטלב אלסאנע יהיה החבר המשלים.

אופיר פינס-פז:

	מי הם חברי העבודה בוועדת החוקה?

דורית ואג:

	יש 5 חברים בוועדה: קולט אביטל, יעל דיין, יוסי כץ, אופיר פינס-פז, דליה רבין-פילוסוף.

	אני שוב קוראת את הרשימה: אליעזר כהן מסיעת האיחוד הלאומי – היושב-ראש. סיעת העבודה תודיע מי הוא ממלא-מקום היושב-ראש.  חברי הוועדה הם:  טלב אלסאנע מרע"מ, שאול יהלום מהמפד"ל, יוסף לפיד משינוי, מרינה סולודקין מישראל בעלייה, אברהם רביץ מיהדות התורה, ענת מאור ממרצ, איוב קרא מהליכוד, נציג של ש"ס בלי שם עד שיאיר פרץ יסדיר את חברותו בוועדה.


היו"ר מיכאל איתן:

	מי בעד הרכב הוועדה?

הצבעה
הרכב הוועדה אושר פה אחד

היו"ר מיכאל איתן:

	הוועדה אושרה פה אחד.  תודה רבה.

הישיבה ננעלה בשעה 11:50
	
	












